Моравички епитафи: Косовица
Моравички епитафи: Косовица су преписи текстова уклесаних на кенотафима у селу Косовица (Општина Ивањица).

Споменик браћи Димитријевић – Радомиру (†1916) и Драгољубу (†1916) (гробље код цркве)
 Спомен
 РАДОМИРА и ДРАГОЉУБА
 браће ДИМИТРИЈЕВИЋА
 из Куманице
 кои поживеше

 РАДОМИР
 26. год.
 ДРАГОЉУБ
 23. год.

 погибоше оба 18.
 и 20. новембра 1916. год.
 на Камјакчалану
 борећи се бранећи своју отаџбину.

 Бог да им душу прости.
 Спомен подигоше
 ожалошћена браћа
 Милош и Добросав
 са мајком
 14. маја 1928. год.

Споменик Драгиши Орестијевићу (†1915) (гробље код цркве)
 Ој Србине мили роде
 ти не жали мало стати
 овај спомен прочитати
 пок. ДРАГИШЕ ОРЕСТИЈЕВИЋА
 из Косовице
 поднаредника писара штаба провијанта
 колоне Дрин. див. 1-ог позива
 положи свој живот за отаџбину
 15. јануара 1915. год.
 у најлепшем цвету своје младости
 у 28. г.
 Овај спомен сподигоше
 отац Сретен
 браћа Периша Филип Петар
 син Милоје
 жена Ката
 и братучед Адам.

Споменик Властимиру Јанковићу (†1945) (гробље код цркве)
 Споменик
 ЈАНКОВИЋ Б. ВЛАСТИМИРУ
 рођеном 1925. г. у Косовици
 борцу XXI Српске дивизије
 који погину за слободу своје домовине
 28. 4. 1945. г.
 код Новске.
 Спомен подижу
 отац Бранислав,
 мајка Јела,
 брат Анђелко,
 сестре Косана и Смиљана,
 снаја Георгина
 и кћи Дивна
 која је остала малолетна од годину дана.

Извор 
 Радивојевић Драгутин М, Камена казивања ратника: моравички крајпуташи, „Литопапир” Чачак, 1995.

Моравички епитафи